Notum sit omnibus tam futuris quam presentibus quod Jocerannus de Digoni et omnes fratres ejus, Girardus videlicet et Lebaudus et Antelmus, dederunt Deo et sancte Marie de Firmitate et monachis ejusdem loci eorumque successoribus in perpetuum omnes usus necessarios, ad usus videlicet domorum, ad pastus pecorum et porcorum et omnium animalium suorum et ad omnia necessaria explenda, in omni potestate et dominiura sua, in bosco videlicet et in plano, ob remedium anime sue patris et matris omniumque antecessorum suorum. Hujus rei testes: Hugo de Turre, Hugo filius ejus, Hugo de Chavinniaco, Jocerannus de Filtreria. Hoc autem donum sepefactum fuit a predictis fratribus in Senvineis et in Vallicula et in Villa Communali.